आर्मी र समृद्धि च्याम्पियन
आर्मी क्लब ‘ए’ र समृद्धि गोरिल्लाजले प्रथम मनमोहन स्मृति खुला बास्केटबल प्रतियोगिताको उपाधि जितेका छन् । बिहीबार विशाल मिलन केन्द्रको कोर्टमा आर्मी पुरुष र समृद्धि महिलातर्फ च्याम्पियन भए ।
काठमाडौँ — आर्मी क्लब ‘ए’ र समृद्धि गोरिल्लाजले प्रथम मनमोहन स्मृति खुला बास्केटबल प्रतियोगिताको उपाधि जितेका छन् । बिहीबार विशाल मिलन केन्द्रको कोर्टमा आर्मी पुरुष र समृद्धि महिलातर्फ च्याम्पियन भए ।वर्षाले प्रभावित पुरुष फाइनलमा आर्मीले बूढानीलकण्ठलाई ९२–८१ स्कोरले हरायो । आर्मीको जितमा रविन खत्रीले २० स्कोर गरे । विजेताले १ लाख र उपविजेताले ५० हजार रुपैयाँ पुरस्कार पाए ।नेपाल खेलकुद महासंघ (नेकोस) काठमाडौं ४ द्वारा आयोजित प्रतियोगिताको महिलातर्फ फाइनलमा समृद्धिले बूढानीलकण्ठलाई ४४–३८ ले हराउँदा लुनिभा सिंहले २४ स्कोर गरिन् ।विजेताले ३० हजार र उपविजेताले १५ हजार पुरस्कार पाए । फाइनलका सर्वाधिक स्कोरकर्ताद्वय रविन र लुनिभा उत्कृष्ट खेलाडी चुनिए । पुरुषमा विराज राणा र महिलामा प्रीति तुलाचन सर्वाधिक स्कोरकर्ता बने । विराजले १ सय ८५ र प्रीतिले ७५ स्कोर गरे । सबैले नगद पुरस्कार पाएका थिए ।